**Ministru kabineta noteikumu projekta** **“Grozījumi Ministru kabineta 2011.gada 24.maija noteikumos Nr.408 „Klimata pārmaiņu finanšu instrumenta finansēto projektu atklāta konkursa „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” nolikums””**

 **sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība**  |
| 1. |  Pamatojums | Ministru kabineta MK noteikumu projekts “Grozījumi Ministru kabineta 2011.gada 24.maija noteikumos Nr.408 „Klimata pārmaiņu finanšu instrumenta finansēto projektu atklāta konkursa „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” nolikums”” (turpmāk - MK noteikumu projekts) sagatavots saskaņā ar likuma „Par Latvijas Republikas dalību Kioto protokola elastīgajos mehānismos” 10.panta trešās daļas 2. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar spēkā esošo Ministru kabineta (turpmāk - MK) 2011.gada 24.maija noteikumu Nr.408 „Klimata pārmaiņu finanšu instrumenta finansēto projektu atklāta konkursa „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” nolikums” (turpmāk – MK noteikumi Nr.408) 65.punktu finansējuma saņēmējs ir atbildīgs par projekta iesniegumā un projekta līgumā noteikto rezultātu sasniegšanu, tai skaitā par oglekļa dioksīda emisiju samazinājumu. 66.punkts noteic, ka trīs gadus pēc projekta īstenošanas termiņa beigām finansējuma saņēmējs katru gadu veic projekta rezultātu monitoringu un līdz nākamā gada 31.janvārim iesniedz SIA „Vides investīciju fonds” (turpmāk – Vides investīciju fonds) projekta rezultātu monitoringa pārskatu atbilstoši projekta līgumam pievienotajam paraugam. MK noteikumu Nr. 408 70.punkts paredz finansējuma saņēmēja atbildību gadījumā, ja nav īstenots projekts. Spēkā esošā MK noteikumu Nr. 408 tiesiskā regulējuma ietvaros Vides aizsardzības un reģionālās attīstības ministrija kā KPFI atbildīgā iestāde ir saskārusies ar šādām problēmām.1) Spēkā esošā regulējumā nav norādīts monitoringa perioda un monitoringa gada sākums un beigas, kā arī neatbilstība starp MK noteikumu Nr. 408 66.punktā noteiktiem monitoringa gadiem un 70.punktā noteikto periodu, kurā jāuzrauga projektā īstenotās aktivitātes.2) Spēkā esošais regulējums ir nepilnīgs attiecībā uz atgūstamā finansējuma apmēra noteikšanu, ja apgaismojuma infrastruktūra tiek ekspluatēta daļēji. 3) Esošais regulējums ir nepilnīgs attiecībā uz atbildīgās iestādes lēmuma pieņemšanas kārtību, gadījumos, kad iepriekš neparedzamu vai neatkarīgu apstākļu dēļ netiek sasniegts projekta līgumā un projektā iesniegumā noteiktais. MK noteikumu projekts paredz izdarīt šādus grozījumus MK noteikumos Nr. 408:* precizēt 66.punktu, nosakot monitoringa perioda un monitoringa gada sākumu un beigas, kā arī salāgojot gadus, par kuriem jāiesniedz monitoringa pārskats ar laiku, kādā ir jāuzrauga projekta aktivitātes atbilstoši MK noteikumu Nr. 408 70.punktam;
* precizēt 70.punktu, paredzot noteikt atgūstamā finanšu instrumenta finansējuma apmēru proporcionāli daļai, par kādu netiek izpildītas saistības;
* papildināt ar jaunu 70.1 punktu, kurā paredzēta formula atgūstamos neattiecināmo līdzekļu apjoma noteikšanai;
* precizēt 71.punktu. Svītrots spēkā esošais punkts, jo tas satur atsauci uz 58.punktu, kas ir svītrots ar Ministru kabineta 2013.gada 13.maija noteikumiem Nr.251.

71.punkts MK noteikumu projekta redakcijā paredz noteikt, ka atbildīgā iestāde sadarbībā ar Vides investīciju fondu sagatavo un publicē atbildīgās iestādes un valsts SIA „Vides investīciju fonds” tīmekļvietnē vadlīnijas projektu rezultātu monitoringa izvērtēšanai un kompensējošo pasākumu piemērošanai. Vadlīnijās nosaka kārtību, kādā tiek aprēķināts atgūstamā finanšu instrumenta finansējuma apmēra, ja nav izpildītas monitoringa saistības un, ja ir notikuši iepriekš neparedzami vai no finansējuma saņēmēja gribas neatkarīgi ārēji apstākļi, kas ir ietekmējuši projekta līgumā noteikto rezultātu sasniegšanu; * precizēt 72.punktu, kas paredz, ka minētais punkts nav attiecināms uz projekta monitoringu.

MK noteikumu projekts neietekmē projekta konkursa vērtēšanas rezultātus, jo grozījumi nemaina vērtēšanas kritērijus. MK noteikumu projekta mērķis ir novērst nepilnības tiesiskajā regulējumā par monitoringa periodu, principiem, kā arī veicināt projekta rezultātu sasniegšanu.  |
| 3. | Projekta izstrādē iesaistītās institūcijas  | Vides aizsardzības un reģionālās attīstības ministrija |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts ievietots Vides aizsardzības un reģionālās attīstības ministrijas tīmekļa vietnē 2017.gada janvārī. |
| Sabiedrības līdzdalība projekta izstrādē | MK noteikumu projekta izstrādes posmā komentārus par MK noteikumu projektu sniedza Vides investīciju fonds, kas veic KPFI projektu monitoringu. |
| Sabiedrības līdzdalības rezultāti | MK noteikumu projekta izstrādē ņemti vērā daļa no Vides investīciju fonda priekšlikumiem.Ventspils pilsētas dome iebildumos lūdza noteikt termiņu, kādā atbildīgā iestāde un Vides investīciju fonds sagatavo un publicē vadlīnijas projektu rezultātu monitoringa izvērtēšanai un kompensējošo pasākumu piemērošanai.Sabiedrības līdzdalības rezultātā daļa izteiktais iebildums ņemts vērā, nosakot atbildīgajai iestādei vienu kalendāro mēnesi pēc MK noteikumu projektā paredzēto grozījumu spēkā stāšanās sagatavot un publicēt minētās vadlīnijas. Atkarībā no MK noteikumu projekta saskaņošanas gaitas, tiks paredzēts konkrēts datums vadlīniju publicēšanai. |
| Cita informācija |  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | MK noteikumu projekta izpildi nodrošinās Vides aizsardzības un reģionālās attīstības ministrija un valsts Vides investīciju fonds. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem |  MK noteikumu projekts šo jomu neskar. |
| 3. | Cita informācija | Nav |

Anotācijas II, III, IV un V sadaļa – MK noteikumu projekts šīs jomas neskar.

Vides aizsardzības un reģionālās attīstības ministrs K.Gerhards

Vīza: valsts sekretārs R.Muciņš

2017.02.06. 15:16

I.Vonda

67026554, ilze.vonda@varam.gov.lv